# Almindelig Blåmunke

### Fra Wikipedia, den frie encyklopædi

| Almindelig Blåmunke | ?

Almindelig Blåmunke
Videnskabelig klassifikation

Rige: | Plantae (Planter)
Division: | Magnoliophyta (Dækfrøede planter)
Klasse: | Magnoliopsida (Tokimbladede)
Orden: | Asterales (Kurvblomst-ordenen)
Familie: | Campanulaceae (Klokkeblomst-familien)
Slægt: | Jasione (Blåmunke)
Art: | Jasione montana

Videnskabeligt artsnavn
Jasione montana L.

Almindelig Blåmunke (Jasione montana) er en toårig plante af Klokkeblomst-familien med flere opstigende, 10-40 cm høje stængler, der forneden bærer linjeformede, bølgede, stivhårede blade. Skærmen er halvkugleformet, med talrige, små, blegblå, meget kortstilkede blomster, der er omgivet af et mangebladet, takket svøb. Støvknapperne er hvide og stjerneformet udbredt. Blomstringen finder sted fra juni til august.

Ikke-synlige træk

Rodnettet består af en kraftig, dybtgående pælerod med talrige, trævlede siderødder.

Højde x bredde

0,30 x 0,20 m (30 x 20 cm/år). I bredden er dog ikke medregnet de tæppedannende, underjordiske udløbere.

Hjemsted

Blåmunke findes på sandmarker, tørre bakker og i klitter og er almindelig i de fleste egne af landet, dog sparsom på de sydligste øer. Ved Øer, nær Ebeltoft, findes den på tørre sandmarker sammen med bl.a. Almindelig Kællingetand, Mark-Bynke, Prikbladet Perikon, Rød-Svingel og Sølv-Potentil.

Etymologi

Artsnavnet montana kommer af latin mons, bjerg og hentyder til at den ofte vokser i bjerge og på tørre bakker.

Almindelig Blåmunke - ''Jasione montana''
| Blåmunke nær Ebeltoft | Fra Deutschlands Flora in Abbildungen, 1796. Af maleren Jacob Sturm | Tegning af Elly Waterman

### [redigér] Eksterne henvisninger

- Beskrivelse og billeder fra den svenske Linnaeus.nrm.se
- Billedgallerier: to fra den tyske Wiki: [1] – [2] — Et Google billedgalleri

| Se også galleriet »Almindelig Blåmunke« i Wikimedia Commons.

Hentet fra "http://da.wikipedia.org../../../a/l/m/Almindelig_Bl%C3%A5munke_eb60.html"

Kategorier: Taksonomisk beskrevet | Blå blomster

##### Views

- Artikel
- Diskussion
- Nuværende version

##### Søg

##### Andre sprog

- Deutsch
- English
- Français